cyanic-selkie/wikianc huggingface dataset:
சீன இலக்கியம்
சீன மொழியும் கற்றல் சிக்கல்களும்
சீன மொழியின் எழுத்து வரிவடிவத்தில் இரண்டு வகைகள் காணப்படுகின்றன. சீனா, சிங்கப்பூர், மலேசியாவில் பு-தொங்-வா எனப்படும் பொது வரி வடிவமும், தைவான் நாட்டில் தொன்மையான எழுத்து முறையான பாரம்பரிய மாண்டரின் எழுத்துகளும் பயன்படுத்தப்படுகிறது. அவற்றினிடையே பெருத்த வேறுபாடுகள் நிறைய உண்டு. பொது எழுத்து வடிவத்தின் எழுத்துகளில் குறைவான கோடுகளே உள்ளன. பாரம்பரிய எழுத்து வடிவத்தில் அவற்றின் எண்ணிக்கை மற்றும் வடிவுரு ஆகியவை முற்றிலும் வேறுபட்டுக் காணப்படுகிறது. ஆயினும், எழுபத்தைந்து விழுக்காடு எழுத்துகள் இரண்டிற்கும் பொதுவானதாகவே இருக்கின்றன. பொதுவடிவத்தைப் படிக்கத் தெரிந்தவர்களால் கடந்த முப்பது ஆண்டுகளில் எழுதப்பட்டதை மட்டுமே கற்க இயலும். சீன மொழி மற்றும் அதன் பண்பாடு குறித்து ஆழ்ந்து படிக்கவும் கற்கவும் பாரம்பரிய எழுத்துகளை அறிந்து கொள்வது இன்றியமையாத ஒன்றாகும். [4]
மேற்கோள்கள்
பகுப்பு:சீன இலக்கியம் பகுப்பு:சீன மொழிகள்
தங்கம்-198
தங்கம் 198 என்பது சிறு தானியம் அல்லது விதை போன்ற அமைப்புடன் கூடிய தங்கத்தின் கதிர் சமபகுதியம் ஆகும். Au128    .திசுக்களில் ஊன்றி இருக்குமாறு அமைத்து மருத்துவம் செய்யப் பயன்படுகிறது. இது முன்பு ரேடான் எவ்வாறு நிரந்திரமாக திசுக்களில் வைத்து மருத்துவம் செய்யப்பட்டதோ அதேபோல் இப்போது தங்கம்-198 பயன்படுத்தப் படுகிறது. தங்கத்துன் அரை ஆயுள் 2.7 நாள்கள். அதுலிருந்து ஒரே ஆற்றல் கொண்ட γ கதிர் -0.412 MeV    ஆற்றலுடன் வெளிப்படுகிறது. 0.96 MeV    உச்சஆற்றலுடன் β துகள்களும் வெளிப்படுகின்றன. ஆனால் இந்த β துகள்கள் 0.1m.m. கனம் கொண்ட சுவர் ( விதையைச் சுற்றி இருப்பது) தடுத்து நிறுத்தி விடுகிறது. ஒரு தங்க விதை 2.5m.m  நீளமும் 0.8m.m     விட்டமும் கொண்டுள்ளது. இதனுடைய குறைந்த γ கதிர் ஆற்றல் அதனை கையாழுபவர்களுக்கு போதிய பாதுகாப்ப்னைக் கொடுக்கிறது.இது ரேடானைப் பொறுத்தவரை அவ்வளவு எளியதில்லை.( தற்போது ரேடான் பயன் பாட்டில் இல்லை.) மேலும் ரேடானின் குறைந்த ஆற்றல் கொண்ட γ கதிர்கள் பல வருடங்கள் வெளிப்பட்டுக் கொண்டுள்ளன. ரேடானிலிருந்து வெளிப்படும் அதிக ஆற்றலுள்ள β கதிர்கள், சேய்தனிமத்தில் இருந்தும் வெளிப்படுகின்றன.இது புற்று நோயினையும் தோற்றுவிக்கலாம். இதனைத் தவிர்க்கவே இப்போது தங்கம் 198 பயன் படுத்தப் படுகிறது. ஐயோடின்-125 யும் இப்போது வெகுவாகப் பயன்படுகிறது.
பகுப்பு:கதிர் மருத்துவம்
Gold-198
திலீப் பாண்டியா
திலிப்பாய் சிவ்சங்கர்பாய் பாண்டியா (Dilip Pandya)(பிறப்பு: சனவரி 30, 1944 பஞ்ச்கனி, சாத்தாரா மாவட்டம், மகாராட்டிரா) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். பாரதிய ஜனதா கட்சியினைச் சார்ந்த அரசியல்வாதியான இவர் ஏப்ரல் 2011 முதல் இந்திய நாடாளுமன்ற மேல்சபையான மாநிலங்களவை உறுப்பினராக குசராத்து மாநிலத்தை பிரதிநிதித்துவம் வகையில் 2017 வரை பதவி வகித்தார்.
மேற்கோள்கள்
பகுப்பு:சாத்தாரா மாவட்ட நபர்கள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:மாநிலங்களவை உறுப்பினர்கள்
பாதுகாப்பு ஆராய்ச்சி மற்றும் வளர்ச்சி அமைப்பு
இது 1958இல் நிறுவப்பட்டது. இதற்கு இந்தியா முழுவதும் 51 கிளைகள் அல்லது வலையமைப்புகள் உள்ளன. இது பாதுகாப்பை சார்ந்த எல்லா துறைகளிளும் உள்ளது. உதாரணமாக வானூர்தி இயல், தளவாடங்கள், மின்னணுவியல் மற்றும் கணினியியல், மனித வள மேம்பாடு, வாழ்வியல், மூலப்பொருள்கள், ஏவுகணை, கவச தாங்கி போன்ற பல ஆராய்ச்சியில் ஈடுபட்டு வருகின்றது. இவ்வமைப்பில் 5000 ஆராய்ச்சியாளர்கள் மற்றும் 25000 ஊழியர்கள் பணியில் உள்ளனர். இந்நிறுவனம் 1958 இல் பாதுகாப்பு அறிவியல் அமைப்பினையும் மற்றும் வேறு சில தொழில்நுட்ப அமைப்புகளையும் ஒன்றிணைத்து உருவாக்கப்பட்டது ஆகும்.
டி. ஆர். டி. ஓ தயாரிப்புகள்
சாதனைகள் பற்றிய வீடியோ ː DRDO வின் சொந்த படைப்புகள்.
வெளியிணைப்புக்கள்
பகுப்பு:இந்திய அரசு அமைப்புகள் பகுப்பு:இந்திய அரசு பகுப்பு:இந்தியாவின் பாதுகாப்பு ஆய்வு நிறுவனங்கள் பகுப்பு:இந்திய பாதுகாப்பு அமைச்சகம்
மணிமங்கலம் ஊராட்சி
மணிமங்கலம் ஊராட்சி (Manimangalam Gram Panchayat), தமிழ்நாட்டின் காஞ்சிபுரம் மாவட்டத்தின் பல்லாவரம் வட்டத்தில் உள்ள குன்றத்தூர் ஊராட்சி ஒன்றியத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5363 ஆகும். இவர்களில் பெண்கள் 2728 பேரும் ஆண்கள் 2635 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோவிலூர், அரியலூர்
கோவிலூர் இந்தியாவில் உள்ள தமிழ்நாட்டில் அரியலூர் மாவட்டத்தில் அமைந்த அரியலூர் வட்டத்தில் உள்ளது.
மக்கள்தொகை
2001 ஆம் ஆண்டைய மக்கள்தொகைக் கணக்கெடுப்பின்படி, கோவிலூர்  மொத்த மக்கள்  2867 பேராவர். இதில்  1471 பேர் ஆண்களும்   1396 பேர் பெண்களும் ஆவர்.
மேற்கோள்கள்
பகுப்பு:அரியலூர் மாவட்டத்திலுள்ள கிராமங்கள்
அங்குத்தி சுனை அருவி
அங்குத்தி சுனை அருவி (Anguthi sunai water falls) என்பது தமிழ்நாட்டின், சவ்வாது மலை அடிவாரத்தில் உள்ளது. சவ்வாது மலை வேலூர் மாவட்டத்துக்கு உட்பட்டதாக இருந்தாலும், இந்த அருவி அமைந்துள்ள சவ்வாது மலை அடிவாரம் கிருட்டிணகிரி மாவட்டத்துக்கு உட்பட்ட பகுதியாகும். இது கிருஷ்ணகிரி மாவட்டம், சிங்காரப்பேட்டை - திருப்பத்தூர் சாலையில் சிங்காரப்பேட்டையில் இருந்து 7வது கி.மீட்டரில் அமைந்துள்ள கோவிந்தாபுரம் எனும் கிராமத்தில் இருந்து கிழக்கே செல்லும் சாலையில் 5வது கி.மீட்டரில் ஜவ்வாது மலை அடிவாரத்தில் அமைந்துள்ளது.
சிறப்பு
இந்த இடம் ஜவ்வாது மலை அடிவாரத்தில் மக்கள் அதிக நடமாட்டம் இல்லாத பகுதியில் அமைந்துள்ளதால் சுற்றுச் சூழல் பாதுகாப்பு மிக்க இடமாக அறிவிக்கப்பட்டு வனத்துறையின் கட்டுப்பாட்டின் கீழ் பராமரிக்கப்பட்டு வருகிறது.
மேற்கோள்கள்
பகுப்பு:வேலூர் மாவட்ட சுற்றுலாத் தலங்கள் பகுப்பு:கிருஷ்ணகிரி மாவட்டத்திலுள்ள அருவிகள்
கென்னத் பிரனா
கென்னத் பிரனா (Kenneth Branagh) (பிறப்பு: 10 திசம்பர் 1960) என்பவர் பிரித்தானிய நாட்டு திரைப்பட இயக்குனர், தயாரிப்பாளர், திரைக்கதை ஆசிரியர் மற்றும் நடிகர் ஆவார்.
வெளி இணைப்புகள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:வட அயர்லாந்து திரைப்பட நடிகர்கள் பகுப்பு:வட அயர்லாந்து தொலைக்காட்சி நடிகர்கள் பகுப்பு:அயர்லாந்து மேடை நாடக நடிகர்கள் பகுப்பு:திரைப்பட இயக்குநர்கள் பகுப்பு:திரைப்படத் தயாரிப்பாளர்கள் பகுப்பு:திரைக்கதை ஆசிரியர்கள் பகுப்பு:பிரித்தானிய எழுத்தாளர்கள்
அம்பாதி ராயுடு
2002 ஆம் ஆண்டு தனது 16 ஆம் வயது முதல் ஐதராபாத்து துடுப்பாட்ட அணிக்காக முதல் தரத் துடுப்பாட்டப் போட்டிகளில் விளையாடி வருகிறார். 2003 ஆம் ஆண்டில் இந்தியா அ பிரிவு அணியில் விளையாடினார். 2004 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இந்திய 19 வயதிற்கு உட்பட்டோருக்கான அணியின் தலைவராக நியமிக்கப்பட்டார்.பின் ஐசிஎல் போட்டிகளில் விளையாடியதால் இவரால் இந்திய தேசிய அணியில் விளையாட இயலவில்லை. பின் 2009 ஆண்டில் ஐசிஎல்லின் ஒப்பந்தத்தை ரத்து செய்துவிட்டு உள்ளூர்ப் போட்டிகளில் விளையாடினார். பரோடா அணிக்காகவும், இந்தியன் பிரீமியர் லீக் போட்டிகளில் மும்பை இந்தியன்ஸ் அணிக்காகவும் சிறப்பாக விளையாடியதால் 2012 ஆம் ஆண்டில் முதன்முறையாக இந்திய அணியில் இடம்பிடித்தார். இருந்தபோதிலும் 2013 ஆம் ஆண்டில் சிம்பாப்வே துடுப்பாட்ட அணிக்கு எதிரான ஒருநாள் போட்டியில் தான் விளையாடும் வாய்ப்பினைப் பெற்றார்.
சர்வதேச போட்டிகள்
டிசம்பர், 2012 ஆம் ஆண்டில் இந்திய அணியின் தேர்வுக்குழு செயலாளராக சந்தீப் படேல் நியமனம் ஆனார். இவர் ஏற்கனவே ஐசிஎல் நிருவாகத்தில் இருந்தவர். இவர் 2012-2013 ஆம் ஆண்டில் இங்கிலாந்துத் துடுப்பாட்ட அணிக்கு எதிரான பன்னாட்டு இருபது20 போட்டியில் விளையாடும் இந்திய அணியில் இவரைத் தேர்வு செய்தார். காயம் காரணமாக மனோஜ் திவாரி விலகியதால் இவருக்கு வாய்ப்பு வழங்கப்பட்டது. ஆனால் இந்தப் போட்டியில் விளையாடும் வாய்ப்பு இவருக்கு வழங்கப்படபில்லை. 2012 -2013 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் சிறப்பாக விளையாடினார். இந்தத் டொடரில் 666 ஓட்டங்களை எடுத்தார். இதில் ஒரு நூறு, மற்றும் ஏழு அரைநூறுகள் அடங்கும். இவரின் ஒட்டுமொத்த சராசரி 60.54 ஆகும். 2013 இல் நடைபெற்ற ராணி கோப்பையில் மும்பை அணிக்கு எதிராக இவர் 51 மற்றும் இறுதிவரை ஆட்டமிழக்காமல் 156* ஓட்டங்களையும் எடுத்துள்ளார். மேலும் 2012-2013 ஆம் ஆண்டுகளில் நடைபெற்ற தியோதர் கோப்பையில் அதிக ஓட்டங்கள் எடுத்தவர்கள் பட்டியலில் முதலிடம் பிடித்தார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:குண்டூர் மாவட்ட நபர்கள்
நான்கு பெரிய கண்டுபிடிப்புகள்
நான்கு பெரிய கண்டுபிடிப்புகள் (Four Great Inventions) எனப்படுபவை பண்டைய சீனாவின் கண்டுபிடிப்புகள் ஆகும். சீனப் பண்பாட்டில் இவற்றின் வரலாற்று முக்கியத்துவம் காரணமாக மற்றும் பண்டைய சீனாவின் முன்னேற்றமடைந்த அறிவியல் மற்றும் தொழில்நுட்பத்தின் சின்னங்களாக இவை கொண்டாடப்படுகின்றன.
நான்கு பெரிய கண்டுபிடிப்புகள்:
இந்த நான்கு கண்டுபிடிப்புகள் உலகம் முழுவதும் நாகரிக வளர்ச்சியின் மீது ஆழமான தாக்கத்தை ஏற்படுத்தின. எனினும் சில நவீனகால சீன அறிஞர்கள் வேறு சில கண்டுபிடிப்புகள் அதி நவீனமானது என்றும் சீன வரலாற்றின் மீது அதிகமான தாக்கத்தை ஏற்படுத்தியவை என்றும் யூகிக்கின்றனர் – நான்கு பெரிய கண்டுபிடிப்புகள் கிழக்கு மற்றும் மேற்கு உலகத்திற்கு இடையிலான தொழில்நுட்ப தொடர்பை கோடிட்டு காட்டுவதற்கே சாதாரணமாக பயன்படுகின்றன என்கின்றனர்.
மேற்கோள்கள்
பகுப்பு:சீன வரலாறு
ஆஷ் ஷர்கியா பிராந்தியம் (ஓமான்)
ஆஷ் ஷர்கியா பிராந்தியம் (Ash Sharqiyah Region, ٱلْمِنْطَقَة ٱلشَّرْقِيَّة    ' கிழக்கு மண்டலம் ' ) என்பது ஓமான் சுல்தானகத்தின் முன்னாள் பிராந்தியம் ஆகும். இது ஓமானின் கிழக்கு பிராந்தியம் ஆகும். ஆஷ்-ஷர்கியாவின் தலைநகராக சுர் உள்ளது. 28 அக்டோபர் 2011 அன்று ஆஷ் ஷர்கியா பிராந்தியமானது ஆஷ் ஷர்கியா வடக்கு ஆளுநரகம் என்றும் ஆஷ் ஷர்கியா தெற்கு ஆளுநரகம் என்றும் இரண்டாக பிரிக்கப்பட்டது.
ஆஷ் ஷர்கியா மண்டலம் பதினொரு மாகாணங்களை உள்ளடக்கியதாக இருந்தது. அவை சுர், இப்ரா, அல்-முதாயிபி, அல்-கமில் வால்-வாஃபி, ஜலான் பானி பு ஹாசன், ஜலான் பானி பு அலி, வாடி பானி காலித், தேமா வா தையீன், பிடியா, அல் கபில் மற்றும் மாசிரா என்பவாகும். இதன் முக்கிய மாநகரங்களாக சுர் மற்றும் இப்ரா இருந்தன.
தொல்லியல்
2019 நவம்பரில், 50-80 சதுர மீட்டர் பரப்பளவு கொண்ட 45 நன்கு பாதுகாக்கப்பட்ட கல்லறைகள் மற்றும் இரும்பு காலத்தின் துவக்ககாலம் வரையிலான ஒரு குடியிருப்பு போன்றவற்றை அல்-முடாபியில் ஓமான் மற்றும் ஐடல்பேர்க் பல்கலைக்கழகத்தின் தொல்லியல் ஆயாவாளர்களால் கண்டுபிடிக்கப்பட்டது. இந்த இடம் செப்பு சுரங்கத்தில் பணிபுரியும் சுரங்கத் தொழிலாளர்களுக்கு சொந்தமானது என்று தொல்லியல் ஆயாவாளர்கள் கருதினர்.
சூழலியல்
குறிப்பாக சுற்றுலா ஆர்வம் மிக்க இடங்களாக கடற்கரை பகுதிகள் உள்ளன. இதில் ராஸ் அல்-ஆத் மற்றும் ரௌஸ் அல்-கைமாவின் ( رَأْس ٱلْغَيْمَة   ) மட்டு நிலங்கள் அடங்கும். இந்த இரண்டு இடங்களுக்கிடையில் கடற்கரையின் நீளம் 42 கி.மீட்டர்கள் (26 மைல்கள்) ஆகும். இந்தியப் பெருங்கடலின் தோணியாமைகளுக்கு இப்பகுதி மிக முக்கியமான முட்டையிடும் இடமாகும். இப்பகுதியில் 13,000 ஆமைகள் ஆண்டுதோறும் ஒவ்வொன்றும் 80 முதல் 100 முட்டைகள் வரை தனித்தனியாக இடுகின்றன. ஓமானின் பிராந்திய நகராட்சிகள், சுற்றுச்சூழல் மற்றும் நீர் அமைச்சகம் இந்த தளத்தை நிர்வகிக்கிறது, இது சுல்தானகத்தின் மிக முக்கியமான இயற்கை காப்பகங்களில் ஒன்றாகும்.
குறிப்புகள்
பகுப்பு:ஓமானின் பிராந்தியங்கள் பகுப்பு:Coordinates on Wikidata
வைரவனேந்தல் ஊராட்சி
வைரவனேந்தல் ஊராட்சி (Vairavanendal Gram Panchayat), தமிழ்நாட்டின் இராமநாதபுரம் மாவட்டத்தில் உள்ள போகலூர் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1821 ஆகும். இவர்களில் பெண்கள் 895 பேரும் ஆண்கள் 926 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தெலுங்கானா சகுந்தலா
இந்தியாவின் மகாராட்டிரம் மாநிலத்தில் பிறந்த இவர் 1981 ஆம் ஆண்டில் திரைப்படங்களில் நடிக்க ஆரம்பித்தார். 70 க்கும் மேற்பட்ட தெலுங்கு மற்றும் தமிழ் திரைப்படங்களில் நகைச்சுவை, வில்லி பாத்திரங்களில் நடித்துள்ளார். 2003-இல் வெளியான ஒக்கடு என்ற தெலுங்குப் படம் இவருக்குப் புகழ் பெற்றுத் தந்தது.
ஐதராபாதில் கொம்பள்ளி பகுதியில் வசித்து வந்த இவர் 2014 சூன் 14 சனிக்கிழமை அதிகாலை மாரடைப்பால் காலமானார்.
மேற்கோள்கள்
பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:1951 பிறப்புகள் பகுப்பு:2014 இறப்புகள் பகுப்பு:தெலுங்கு நகைச்சுவையாளர்கள்
செர்மானைட்
செர்மானைட் (Germanite) என்பது Cu26Fe4Ge4S32. என்ற மூலக்கூற்று வாய்பாட்டுடன் கூடிய அரிய கனிமமாகும். இதுவொரு தாமிரம் இரும்பு செர்மானியம் சல்பைடு வகை கனிமமாகும். 1922 ஆம் ஆண்டு இது முதன்முதலில் கண்டறியப்பட்டது. பகுதிப்பொருட்களில் செர்மானியத்தின் இருப்பு வீதம் அதிகமாகக் காணப்படுவதால் இதற்கு செர்மானைட் என்று பெயரிடப்பட்டது. முக்கியமான குறை கடத்தி தனிமமான செர்மானியத்தைத் தயாரிப்பதற்கு தேவையான ஒரே ஆதாரம் செர்மானைட் என்பது குறிப்பிடத்தக்கது. துத்தநாகத்தின் சல்பைடு கனிமமான இசுபேலரைட் வேதிச்செயன்முறையில் இக்கனிமம் வருவிக்கப்படுகிறது. காலியம், துத்தநாகம், மாலிப்டினம், ஆர்செனிக், மற்றும் வனேடியம்  போன்றவை செர்மானைட்டுடன் மாசுக்களாகக் கலந்துள்ளன.
நமீபியா நாட்டிலுள்ள சுமெப் சுரங்கத்தில் இக்கனிமவகை காணப்படுகிறது. அங்கு இது வெப்பநீர் பல்லுலோக கனிமூலப் படிவுகளில் உள்ள ரெனியரைட், பைரைட், டெனண்டைட், இனார்கைட், கலீனா, இசுபேலரைட், டைசெனைட், பார்னைட் மற்றும் சால்கோபைரைட் போன்ற கனிமூலங்களுடன் இணைந்துள்ள டோலமைட் கற்களில் செர்மானைட் காணப்படுகிறது. அர்கெந்தீனா, அர்மீனியா, பல்கேரியா, கியூபா, காங்கோ மக்களாட்சிக் குடியரசு,  பின்லாந்து , பிரான்சு, கிரீசு, ஜப்பான் , உருசியா மற்றும் அமெரிக்கா ஆகிய நாடுகளில் செர்மானைட் கனிமூலம் காணப்படுகிறது
மேற்கோள்கள்
பகுப்பு:செப்புக் கனிமங்கள் பகுப்பு:இரும்புக் கனிமங்கள் பகுப்பு:சல்பைடு கனிமங்கள் பகுப்பு:செருமேனியக் கனிமங்கள் பகுப்பு:கனசதுரக் கனிமங்கள்
.
லத்மர் ஹோலி
தோற்றம்
தெய்வீக இணையர்களான ராதா மற்றும் கிருஷ்ணருடன் தொடர்புடைய புராணக்கதையுடன் இந்த திருவிழா தொடர்புடையது ஆகும், மீண்டும் அதன் சித்தரிப்புகளை உருவாக்க முயல்கிறது. புராணத்தின் படி, நந்தகானில் வசிக்கும் மற்றும் விருஷபானுவின் மருமகனாகக் கருதப்படும் பகவான் கிருஷ்ணர் தனது நேசத்திற்குரிய ராதா மற்றும் அவளது தோழிகளின் மீது வண்ணங்களை தெளிக்க விரும்பினார். ஆனால், கிருஷ்ணாவும் அவனது நண்பர்களும் பர்சானாவுக்குள் நுழைந்த, அவர்களை ராதாவும் அவளது தோழிகளும் பதிலுக்கு விளையாட்டுத்தனமாக குச்சிகளுடன் வரவேற்று அவர்களை பர்சானாவிலிருந்து வெளியே துரத்தினர். இதே கதையைப் பின்பற்றி, ஒவ்வொரு ஆண்டும் ஹோலி பண்டிகையின்போது, பர்சானாவின் மருமகன்களாகக் கருதப்படும் நந்தகாவ்ன் மாவட்ட ஆண்கள் பர்சானாவுக்கு வருகை தருகிறார்கள், அவர்களை பர்சானாவின் பெண்கள் வண்ணங்கள் மற்றும் குச்சிகளால் (லத்தி ) எதிர்கொள்கிறார்கள். இந்த கொண்டாட்டம் நந்தகோனின் ஆண்கள் மற்றும் பர்சானாவின் பெண்கள் ஆகிய இரு தரப்பினராலும் கேலி மற்றும் கிண்டல்களுடன் கொண்டாடப்படுகிறது..
மேற்கோள்கள்
பகுப்பு:மதுரா மாவட்டம் பகுப்பு:இந்தியப் பண்டிகைகள் பகுப்பு:இந்திய திருவிழாக்கள் பகுப்பு:உத்திரப்பிரதேச விழாக்கள்
தமிழ் எழுத்தாளர்கள் பட்டியல்
தமிழ் மொழியில் எழுதும் எழுத்தாளர்கள் இங்கு அகரவரிசையில் பட்டியலிடப்பட்டுள்ளனர்.
மேற்கோள்கள்
பகுப்பு:இந்திய எழுத்தாளர்கள் பட்டியல்கள் பகுப்பு:தமிழ் எழுத்தாளர்கள்
ஆல்பிரட் நோபல்
ஆல்ஃபிரட் நோபெல் ((பிறப்பு:(சிட்டாக்கோம், சுவீடன், 21 அக்டோபர் 1833 – Sanremo, இத்தாலி, 10 திசம்பர் 1896)) நோபெல் பரிசினை உருவாக்கிய சுவீடன் நாட்டு அறிவியலாளர். டைனமைட் வெடிமருந்தைக் கண்டுபிடித்தவர். ஆல்ஃபிரட் நோபெல் ஒரு வேதியாளர், பொறியாளர், புத்தாக்குனர், ஆயுதத் தயாரிப்பாளராகவும் திகழ்ந்தார். போப்பர்சு என்னும் பெரிய ஆயுத உற்பத்தி நிறுவனத்துக்கு உரிமையாளராக இருந்தார். தன்னுடைய கடைசி உயிலின் மூலம், தன் பெரும் சொத்தைக் கொண்டு நோபெல் பரிசை நிறுவினார். இவரின் நினைவாக நோபெலியம் (Nobelium)என்னும் synthetic தனிமம் பெயரிடப்பட்டது.
வாழ்க்கையும் தொழிலும்
கண்டுபிடிப்பாளர் மற்றும் பொறியாளராகிய இம்மானுவேல் நோபலுக்கும் (1801-1872),  கரோலினா  அன்றியெட்டெ  நோபலுக்கும் (1805-1889), நான்காவது மகனாக ஆல்பிரட் நோபல் ஸ்டாக்ஹோல்மில்  பிறந்தார். அஜ்ஜோடி 1827 ல் திருமணம் செய்துகொண்டது .மொத்தமாக அவர்கள் எட்டு குழந்தைகள் பெற்றுக்கொண்டனர். குடும்ப வறுமையின் காரணமாக, ஆல்ஃபிரட் மற்றும் அவரது மூன்று சகோதரர்கள் மட்டுமே குழந்தைப் பருவத்தை உயிருடன் கடந்தனர். தனது தந்தை வழியாக, ஆல்பிரட் நோபல் ஸ்வீடிஷ் விஞ்ஞானி ஒளுஸ் ருட்பெகின்  (1630-1702) சந்ததியில் இருந்து வந்தவராகிறார். ஆல்பிரட் நோபல் இளம் வயதில் பொறியியலில், குறிப்பாக வெடிபொருட்களில் ஆர்வம் காட்டினார். தொழில்நுட்பத்தின்மீது அவர் கொண்ட ஆர்வமானது ஸ்டாக்ஹோமின்  ராயல் தொழில்நுட்ப  கல்வி நிறுவனத்தின் முன்னால் மாணவராகிய தனது தந்தையால் அவருக்கு வாய்க்கப்பெற்றதாகும்.
பல்வேறு வர்த்தக தோல்விகளை தொடர்ந்து, நோபலின் தந்தை 1837 ஆம் ஆண்டு செயின்ட் பீட்டர்ஸ்பர்க் சென்று அங்கு இயந்திர கருவிகள் மற்றும் வெடி உற்பத்தியாளராக வெற்றிகரமாக வளர்ந்து வந்தார். அவர் நவீன ஒட்டு பலகையை (plywood) கண்டுபிடித்தார். மேலும் "டார்பிடோ" சம்பத்தப்பட்ட பணியை தொடங்கினார். . 1842 ஆம் ஆண்டில், அவர் குடும்பம் அவரை சேர்ந்தது. வளமான அவரது பெற்றோர்கள், தனியார் ஆசிரியர்கள் வகுப்புகளுக்கு நோபலை அனுப்ப முடிந்தது. அதனால் அவர் வேதியியல் பாடம் மற்றும் மொழிகளில் சிறந்து விளங்கினார். சிறுவனாக அவர் ஆங்கிலம், பிரஞ்சு, ஜெர்மன், மற்றும் ரஷிய மொழிகளில் சரளம் அடைந்தார். 1841-1842 காலத்தில், 18 மாதங்கள், நோபல் அவர் வாழ்நாளில் சென்ற ஒரே பள்ளியான, ஸ்டாக்ஹோம் ஜேக்கப்ஸ் அபோலோகிச்டிக் பள்ளிக்கு சென்றார். இளமையில், நோபல், வேதியியலாளர் நிகோலாய் ஜினின் உடன் படித்தார். பின்னர், 1850 ஆம் ஆண்டில், மேற்படி வேலைக்கு பாரிஸ் சென்றார். 18 வயதில், கண்டுபிடிப்பாளர் ஜான் எரிக்சன் கீழ் ஒரு குறுகிய காலம் ஒத்துழைத்து, அவர் வேதியியல் ஆய்வுகளை நான்கு ஆண்டுகளாக அமெரிக்காவில் மேற்கொண்டார். ஜான் எரிக்சன் அமெரிக்க உள்நாட்டு போர்க்கான ஐயன்க்லட் USS மானிட்டரை வடிவமைத்தார். நோபல் 1857 இல், ஒரு எரிவாயு மீட்டரைப் பற்றிய, தனது முதல் காப்புரிமையை தாக்கல் செய்தார்.
3ஆம் செப்டம்பர் 1864 அன்று, ஸ்டாக்ஹோமில் ஹெலேன்போர்க்கில் ஒரு தொழிற்சாலையில் நைட்ரோகிளிசரினை தயாரிக்கப் பயன்படுத்தப்படும் ஒரு கொட்டகையில் வெடிவிபத்து ஏற்பட்டதால், நோபலின் இளைய சகோதரர் எமில் உட்பட ஐந்து பேர் மரணம் அடைந்தனர். ஆனால், நோபெல், சிறிய விபத்துக்களை சந்தித்தாலும் கலக்கம் இல்லாமல் தலைமறைவாக, அவர் உருவாக்கிய வெடிபொருட்களின் ஸ்திரத்தன்மையை மேம்படுத்த மேலும் தொழிற்சாலைகள் கட்ட சென்றார். நோபல் நிலையற்ற நைட்ரோகிளிசிரினைவிட கையாள எளிதாக மற்றும் பாதுகாப்பான பொருளாகிய, டைனமைட்டை1867 இல் கண்டுபிடித்தார். டைனமைட்டிற்கு, அமெரிக்க மற்றும் பிரிட்டனில் காப்புரிமை பெறப்பட்டது. மேலும் இது சுரங்கம் மற்றும் சர்வதேச அளவில் போக்குவரத்து நெட்வொர்க்குகளுக்கு பயன்படுத்தப்பட்டது. 1875 ஆம் ஆண்டு நோபல் மேலும் நிலையான மற்றும் டைனமைட்டை விட சக்தி வாய்ந்த, கெலிக்னிட்டை கண்டுபிடித்தார்.
நோபல், பிற்காலத்தில் இரண்டு நோபல் பரிசுகளுக்கு ஆட்களை தேர்வுசெய்யும் நிறுவனமான அறிவியல் ராயல் ஸ்வீடிஷ் அகாடமியில் 1884 ம் ஆண்டில் உறுப்பினராக தேர்ந்தெடுக்கப்பட்டார். மேலும் 1893 ஆம் ஆண்டு உப்சாலா பல்கலைக்கழகத்தில் கெளரவ டாக்டர் பட்டம் பெற்றார்.
1888 ஆம் ஆண்டில், அவரது சகோதரர் லுட்விக் மரணத்தை தொடர்ந்து பல செய்தித்தாள்கள் ஆல்பிரட்டின் இரங்கலை தவறாக வெளியிட்டன. ஒரு பிரஞ்சு இரங்கல் செய்தி குறிப்பிட்டதாவது "Le Marchand De La mort est Mort" ("மரணத்தின் வியாபாரி இறந்துவிட்டார்")என்பதாகும்.
1891 ஆம் ஆண்டில், அவரது தாயார் மற்றும் அவரது சகோதரர் லுட்விக்கின் மரணத்திற்குப் பிறகு நோபல் பாரிஸில் இருந்து இத்தாலியின் சான் ரெமோக்கு, சென்றார். மார்பு அவதியுற்று, நோபல் 1896 ல் பெருமூளை இரத்த கசிவின் காரணமாக, வீட்டில் இறந்தார். அவரது குடும்பம், நண்பர்கள் அல்லது சக மாணவர்களுக்கு தெரியாமலேயே, அவர் நோபல் பரிசுகள் வழங்குவதற்கு தனது செல்வத்தை விட்டு சென்றார். அவர் ஸ்டாக்ஹோமில் நோராவில் புதைக்கப்பட்டார்.
குறிப்புகள்
பகுப்பு:1833 பிறப்புகள் பகுப்பு:அறிவியலாளர்கள் பகுப்பு:நோபெல் பரிசு பகுப்பு:கொடைவள்ளல்கள் பகுப்பு:1896 இறப்புகள்
பகடி சமயம்
பகடி சமயம் (Parody religion) என்பது பிறரது சமய நம்பிக்கைகளை அங்கதம், பகடி, கேலி மூலம் கேள்விக்குள்ளாக்கும் முறையாகும். பொதுவாக சமய நம்பிக்கையை அல்லது ஒரு குறிப்பிட்ட சமயம் அல்லது குழுவின் நம்பிக்கைகள் மற்றும் சம்பிரதாயங்களைப் பகடி செய்யும் வண்ணம் பகடி சமயங்கள் உருவாக்கப்படுகின்றன.
மேற்கோள்கள்
பகுப்பு:இறைமறுப்பு வாதங்கள்
சாலை வலையமைப்பு அளவுகளில் நாடுகளின் வரிசைப் பட்டியல்
சாலை வலையமைப்பு அளவுகளில் நாடுகளின் வரிசைப்பட்டியல் என்பது சிஐஏ உலக புத்தகத்தின் வரிசைப்படுத்தப்பட்டுள்ள பட்டியலை குறிக்கிறது. .
மேற்கோள்கள்
பகுப்பு:நாடுகள் தொடர்பான பட்டியல்கள்
பியூட்டிபுல் (2008 திரைப்படம்)
பியூட்டிபுல் 2008ல் வெளிவந்த தென்கொரியத் திரைப்படமாகும். இதனை ஜன் ஜெய்-ஹாங் இயக்கியிருந்தார். இத்திரைப்படத்தின் மூலக்கதை கொரியத் திரைப்பட இயக்குனர் கிம் கி-டக் உடையதாகும். இத்திரைப்படத்தில் கிம் கி-டக் இணை தயாரிப்பாளராக இருந்துள்ளார். சா சூ-யியோன்,லீ சன்-ஹீ முக்கிய வேடங்களில் நடித்திருந்தனர்.
கதைச் சுருக்கம்
வன்புணர்வு செய்யப்பட்ட ஒரு அழகானப் பெண். அதனால் பாதிக்கப்பட்டு தன் அழகை வெறுப்பதும், ஆண்கள் அத்தனைப் பேரையும் தன்னை வன்புணர்வு செய்தவனாக் கற்பனை செய்து அனைவரையும் கொல்ல முனைவதும் கதை.
கதை
என்-யுவோங் மற்ற இளம்பெண்கள் பொறாமை கொள்ளும் அளவுக்கு அழகான பெண். அவளுடைய இளமையையும், அழகையும் கண்டு எண்ணற்ற ஆண்கள் ஈர்க்கப்படுகின்றார்கள். அதையெல்லாம் பொருட்படுத்தாமல் வாழும் என்-யுவோங்கிற்கு நிறைய காதல்கடிதங்களும், பூங்கொத்துகளும் தொடர்ந்து வருகின்றன. அவற்றையெல்லாம் தந்தவர்களிடமே திருப்பி ஒப்படைக்கும்படியும், முடியாவிட்டால் தூக்கி எறியும்படியும் காவலாளியிடம் கூறுகிறாள். அப்போது தவறி விழுகின்ற ஒரு பூவை மட்டும் எடுத்துக்கொள்கிறாள். அந்தப் பூவைக் கொடுத்தனுப்பிய சியோங்-மின் தன்னுடைய காதலை அவள் ஏற்றுக்கொண்டதாக மகிழ்ச்சியடைகிறான். மறுநாள் அந்தப்பூவை அவள் நிராகரித்துவிட கோபம் கொள்கிறான். அவள் தனியாக இருக்கும் போது, எரிவாயு உருளை கொண்டுவருவதாக பொய்யுரைத்து வீட்டிற்குள் நுழைகிறான். தன்னுடைய பூவை ஏன் நிராகரித்தாய், நான் என்ன தவறு செய்தேன் என வினவுகிறான். அதற்கு பதலிளிக்க விருப்பம் இல்லாமல், காவல்துறை அனுகப்போவதாகவும், உடனே வீட்டைவிட்டு வெளியேறும்படியும் கூறுகிறாள்.
ஆனால் சியோங்-மின் அவளை வன்புணர்வு செய்து அதனை புகைப்படமும் எடுத்துக் கொள்கிறான். மயக்கத்திலிருக்கும் அவளிடம் உன்னுடைய அழகே இவ்வாறு செய்ய வைத்துவிட்டது. நான் தவறானவன் அல்ல என்று கூறி தன்னுடைய அடையாள அட்டையை வைத்துவிட்டு செல்கிறான். இந்த சம்பவத்திலிருந்து மீள முடியாமல் தவிக்கும் என்-யுவோங் வீட்டிற்குள்ளையே முடங்கிக் கிடக்கிறாள். சியோங்-மின் தான் என்-யுவோங்கை வன்புணர்வு செய்துவிட்டதாக காவல்துறையிடம் சரணடைகிறான். உயர் காவல் அதிகாரி அவளை காவல்நிலையத்திற்கு கூட்டி வந்து கொடுமையான கேள்விகளைக் கேட்கிறார். ஆனால் அவர் அருகில் இருக்கும் காவல் அதிகாரி யுன்-சியோலுக்கு இவள் மேல் பரிவு வருகிறது. அவர் என்-யுவோங்கை மீட்டு வீட்டில் விடுகிறார்.
ஒரு கட்டத்தில் தன்னை வன்புணர்ந்த சியோங்-மினாக எல்லா ஆண்களையும் காணத்தொடங்குகிறாள். அதனால் சியோங்-மினென வேறொருவரை கொலைச்செய்யப் போகிறாள். அதனைத் தடுக்கும் காவலாளியிடம் தான் எப்படியாவது சியோங்-மின்னை கொலைசெய்ய வேண்டும் என்கிறாள். அவளுடையத் தவிப்பை அறிந்த காவலாளி யுன்-சியோல் அவள் உறங்கிக் கொண்டிருக்கும் போது, அவளுடைய கைகளில் துப்பாக்கியை வைத்து அது விலகாதவாறு டேப் சுற்றி ஒட்டிவிடுகிறார். பின் அவளை வன்புணர்வு செய்ய முனைகிறார். விழித்தெலும் அவளுக்கு முன்பு வன்புணர்ந்த சியோங்-மினாக தெரிய இவரைச் சுட்டுக் கொல்கிறாள். பின்பு அது காவலாளி என்று தெரிந்து மனமுடைந்து வீட்டைவிட்டு வெளியேறும் அவளுக்கு அனைத்து ஆண்களுமே சியோங்-மின்னாக தெரிய பார்த்தவர்களையெல்லாம் சுடத் தொடங்குகிறாள். அங்குவரும் காவல்துறை அவளைச் சுட்டுக் கொல்கிறது.
வெளியீடு
பியூட்டிபுல் திரைப்படம் 58வது பெர்லின் சர்வதேசத் திரைப்பட விழாவில் பனோரமா பிரிவில் வெளியிடப்பட்டது. பிப்ரவரி 14, 2008ல் மிகக் குறைந்த அளவான ஐந்து சியோல் திரையரங்குகளில் மட்டும் தென் கொரியாவில் வெளியானது.
விருதுகள்
இத்திரைப்படம் 2008ல் ப்யூகூவோகா ஆசியத் திரைப்பட விழாவில் தி கிராண்ட் பிரிக்ஸ் விருதை வென்றது.
வெளி இணைப்புகள்
பகுப்பு:2008 கொரியன் திரைப்படங்கள் பகுப்பு:தென் கொரியத் திரைப்படங்கள் பகுப்பு:கொரிய மொழித் திரைப்படங்கள் பகுப்பு:தென் கொரிய சுதந்திரத் திரைப்படங்கள் பகுப்பு:தென் கொரிய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள்
ஆடுதுறை நவநீதகிருஷ்ணசாமி கோயில்
ஆடுதுறை நவநீதகிருஷ்ணசாமி கோயில் தமிழ்நாட்டில் தஞ்சாவூர் மாவட்டம், ஆடுதுறை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நவநீதகிருஷ்ணன், ருக்மணி, சத்யபாமா சன்னதிகளும், அனுமார், கருடன், ஆழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. சித்திரை மாதம் பிரம்மோத்ஸவம் முக்கிய திருவிழாவாக நடைபெறுகிறது. ஆடி18, கோகுலாஷ்டமி, நவராத்திரி, கார்த்திகை மாதம் திருவிழா நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேற்கு எத்தியோப்பியன்
''' நைஜீரியாவின் டெல்டா மாநிலத்தில் மேற்கு எத்தியோப்பியன்  என்பது ஒர் உள்ளூர் அரசாங்க பகுதி ஆகும். இதன் தலைமையகம் ஒகார நகரத்தில் உள்ளது.'''
குறிப்புகள்
பகுப்பு:நைஜீரியா நகரங்கள்
சோழீசுவரம் கோவில், கந்தளாய்
இக்கோவில் திருகோணமலை நகரில் இருந்து 20 கிமீ தூரத்தில் அமைந்துள்ளது. இக்கோவிலை சோழ மன்னர் முதலாம் இராஜராஜ சோழன் 1010 ஆம் ஆண்டில் கட்டினார். இக்கோவிலின் சிதைவுகள் 1952 ஆம் ஆண்டில் இலங்கை அரசு இப்பகுதியில் குடியேற்றங்களை ஆரம்பித்த போது கண்டுபிடிக்கப்பட்டன.
மேற்கோள்கள்
பகுப்பு:இலங்கையில் உள்ள சிவன் கோயில்கள் பகுப்பு:திருகோணமலையில் உள்ள கோயில்கள்
வண்ணாரப்பேட்டை
வண்ணாரபேட்டை  (Washermanpet) இந்திய நகரம் சென்னையின் வடபகுதியில் உள்ள ஓர் குடியிருப்புப் பகுதியாகும். துவக்கத்தில் சென்னையின் வண்ணான் துறைகள் பல இங்கு இருந்த காரணத்தால் இப்பெயர் அமைந்தது. தி.நகர்,புரசைவாக்கம் பகுதிகளின் வளர்ச்சிக்கு முன்னர் இதுவே துணி வியாபார மையமாக இருந்தது. இப்பகுதி நகைக் கடைகளுக்கும் தீப்பெட்டி தொழிலுக்கும் புகழ்பெற்றது.
பெயர்க்காரணம்
வண்ணாரப்பேட்டை ஆங்கில வாணிபக் கழகத்தின் துணிமணிகளை வெளுப்பதற்கும், துவைப்பதற்கும், சாயம் போடுவதற்கும் பல சலவைத் தொழிலாளர்கள் (வண்ணார்கள்) பெத்தநாயக்கபேட்டைக்கு வடபுறத்தில் வேலை பார்த்து வந்தனர். அவர்களுக்கு வேண்டிய திறந்தவெளியும், பெருமளவு நீரும் கிடைக்காததால், கறுப்பர் பட்டினத்திற்கு (இப்போதுள்ள ஜார்ஜ் டவுன்) வடக்கில் சென்று குடியேற வேண்டியதாயிற்று. அவர்களுக்கு இந்த இடம் வசதியாக மாறிப்போய் விட்டதால், அங்கேயே நிலைத்து வாழத் தொடங்கிவிட்டனர். அவர்கள் வாழ்ந்த பகுதி இந்தப் பகுதிக்கு வண்ணாரப்பேட்டை என்று பெயர் வந்தது.
சான்றுகள்
பகுப்பு:சென்னை சுற்றுப் பகுதிகள்
மங்கோலிய-மஞ்சூரிய புல்வெளி
மங்கோலியன்-மஞ்சுரியன் புல்வெளி சூழ்நிலைமண்டலமானது, மங்கோலியன்-மஞ்சுரியன் ஸ்டெப்பி புல்வெளி எனவும் அழைக்கப்படுகிறது. இந்த மித வெப்பமண்டலப் புல்வெளி உயிர்க்கோளம் மங்கோலியா, சீன தன்னாட்சிப் பிராந்தியத்தில் உள்ள உள் மங்கோலியா மற்றும் வடகிழக்கு சீனா ஆகியவற்றின் பகுதிகளில் காணப்படுகிறது.
அமைப்பு
மங்கோலியன்-மஞ்சூரியன் புல்வெளியனது, 887300 சதுர கிலோமீட்டர் ( சதுர மைல்கள்) அளவிற்குப் பரவியுள்ளது. மிதவெப்பமண்டலப் புல்வெளிகள், சவன்னாக்கள் மற்றும் புதர்நிலங்கள் அடங்கிய உயிர்க்கோளமானது கோபி பாலைவனத்தைச் சுற்றி ஒரு பெரிய பிறை போன்ற அமைப்பை உருவாக்குகின்றன. மத்திய மற்றும் கிழக்கு மங்கோலியா முழுவதும் உள் மங்கோலியா வின் கிழக்குப் பகுதி, மத்திய மஞ்சூரியாவின் கிழக்குப் பகுதி வரை பரவியுள்ளது. பின்னர் வட சீனச் சமவெளியின் தென்மேற்கு திசையில் குறுக்காக, வடகிழக்கு மற்றும் வடக்கே, செலெஞ்ச் -ஓர்கான் மற்றும் டெளரியன் வனப்பகுதி புல்வெளியனாது சைபீரியாவின் காடுகளுக்கு இடையில் ஒரு இடைநிலை மண்டலத்தை உருவாக்குகின்றன. கிழக்கு மற்றும் தென்கிழக்கில், மஞ்சூரிய கலப்பினக் காடுகள், வடகிழக்கு சீனச் சமவெளி இலையுதிர் காடுகள், மற்றும் மத்திய சீன பீடபூமி கலப்பு காடுகள் உள்ளிட்ட மிதவெப்ப மண்டல அகன்ற இலைக் காடுகள் மற்றும் கலப்பு காடுகளாக புல்வெளிகள் மாறுகின்றன. தென்மேற்கில், புல்வெளிகள் மஞ்சள் நதி வரை நீண்டுள்ளன, அதன் குறுக்கே ஆர்டோஸ் பீடபூமி புல்வெளி உள்ளது. இது மேற்கில் உள்ள அல்டாய் மலைகள் மற்றும் கிழக்கில் கிரேட்டர் கிங்கன் பகுதிக்கு இடையில் உள்ளது.
காலநிலை
வெப்பமான கோடை மற்றும் குளிர்காலத்துடன் காலநிலை மிதமானதாக இருக்கும். ஒப்பீட்டளவில் வறண்ட நிலையில் இருப்பதால், குறைவான மழை மற்றும் நிலப்பரப்பால் சூழப்பட்ட தன்மை ஆகியவற்றின்காரணமாக தேர்ந்தெடுக்கப்பட்ட விலங்குகள் மட்டுமே இங்கு வாழ முடியும்.
தாவரங்கள்
இந்தப் புல்வெளியின் தென்மேற்கு சரிவுகளில் கிரேட்டர் கிங்கான் தொடரானது அகனற இலைக்காடுகளை (மங்கோலிய ஓக், வில்லோ, சைபீரிய சில்வர் பிர்ச் போன்ற தாவரங்கள் காணப்படுகின்றன.
சுற்றுச்சூழல் பிரச்சனைகள்
thumb குளிர்காலத்தில் புல்வெளியானது வறண்டு, மிகவும் எரியக்கூடியதாக மாறி, காட்டுத்தீ மிகவும் பொதுவானதாகிறது. புல் நெருப்பிலிருந்து விரைவாக மீண்டு விடுகிறது - இருப்பினும், மரங்கள் அவ்வாறு மீள்வதில்லை. இப்பகுதியில் மரங்கள் இல்லாததற்கான காரணத்தை இது ஓரளவு விளக்குகிறது. புல்வெளிகளில் பருவகால வறட்சிகளும் உள்ளன, பொதுவாக கோடையில் இது நிகழ்கிறது.
கலாச்சாரம்
புல்வெளியில் பெரும்பான்மையான மக்கள் மங்கோலியர்கள் என்று அழைக்கப்படும் நாடோடிகள் ஆவர். மங்கோலியன் புல்வெளியில் உள்ள குடும்பங்கள் ஒரு பெரிய அதே நேரத்தில் அடக்கமான கூடாரமான "ஜெர்ஸ்" வகைக் கூடாரங்களில் வாழ்கின்றன. மங்கோலியர்கள் குதிரை சவாரி செய்வதில் வல்லவர்களாகவும் உள்ளனர். எனவே, பல குடும்பங்கள் புல்வெளியில் சுற்றித் திரியும் பல குதிரைகளை வைத்திருக்கின்றனர். புல்வெளியில் உள்ளவர்கள் அங்குள்ள விலங்குகளை தங்கள் உணவு மற்றும் பானங்களுக்காக பயன்படுத்துகிறார்கள். பலவிதமான பாரம்பரிய மங்கோலிய பாடல்களுடன் அவர்கள் மிக முக்கியமான இசை கலாச்சாரத்தையும் கொண்டுள்ளனர்.
பாதுகாப்பு மற்றும் அச்சுறுத்தல்கள்
மங்கோலியன்-மஞ்சூரியன் புல்வெளி மனிதர்களின் வாழ்விட விரிவாக்கத்தின் காரணமான அச்சுறுத்தலை எதிர்கொள்கிறது. இருப்பினும் அதன் கிழக்குப் பகுதியின் பெரும்பகுதி, மேற்கு ஆசியா அல்லது வட அமெரிக்காவில் காணப்பட்ட இதே போன்ற புல்வெளிகளைப் போல விவசாயத்தால் மாற்றப்படவில்லை.
மேற்கோள்கள்
பகுப்பு:மங்கோலியாவின் புவியியல்
சதுர யார்
சதுர யார் (Square Yard) என்பது, இம்பீரியல் அளவை முறையில் பரப்பளவைக் குறிக்கப் பயன்படும் ஓர் அலகு. இம்பீரியல் அளவை முறையைப் பயன்படுத்தும் ஐக்கிய அமெரிக்கா, கனடா போன்ற நாடுகளில் இது பொதுவாகப் பயன்படுகிறது. மெட்ரிக் அளவை முறைக்கு மாறிய நாடுகளிலும் கூட சில தேவைகளுக்கு இவ்வலகும் பயன்பாட்டில் உள்ளதைக் காணமுடிகிறது. ஒரு யார் (Yard) நீளமுள்ள பக்கங்களைக் கொண்ட சதுரம் ஒன்றின் பரப்பளவே ஒரு சதுர யார். ஒரு யார் 3 அடிகளுக்குச் சமமானது. தமிழில் இதைச் சுருக்கமாக எழுதும்போது "ச.யார்" அல்லது யார்2 எனக் குறிப்பது வழக்கம்.
இவற்றையும் பார்க்கவும்
பகுப்பு:இம்பீரியல் அளவைகள் பகுப்பு:பரப்பு அளவைகள்
வீரசோழபுரம்
வீரசோழபுரம் (Veeracholapuram) என்பது இந்திய மாநிலங்களில் ஒன்றான தமிழ்நாட்டின் விழுப்புரம் மாவட்டம், கண்டாச்சிபுரம் வட்டம், முகையூர் குறுவட்டத்தில் அமைந்த ஒரு வருவாய் கிராமம் மற்றும் முகையூர் ஊராட்சி ஒன்றியத்தின் வீரசோழபுரம் ஊராட்சியில் அமைந்த கிராமம் ஆகும்.
கோயில்கள்
இந்த ஊர் சிவன் கோயிலுக்கு புகழ் பெற்றது மற்றும் வீரசோழபுரம் சிவன் கோயில் என்று அழைக்கப்படுகிறது.
துவைத வேதாந்தத்தை பரப்பியவரும், உத்திராதி மடத்தின் இந்துத் துறவியும் இந்த கிராமத்தில் ஓடும் தென்பெண்ணை ஆற்றின் கரையில் 1674 ஆம் ஆண்டில் சமாதி நிலையை அடைந்தவருமான சத்யநாத தீர்த்தரின் பிருந்தாவனத்திற்கும் இந்தக் கிராமம் குறிப்பிடத்தக்கது.
குறிப்புகள்
{ பகுப்பு:Coordinates not on Wikidata பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:விழுப்புரம் மாவட்டத்திலுள்ள கிராமங்கள்
குழுமச் சுதந்திரம்
குழுமச் சுதந்திரம் என்பது தனிநபர்கள் சேர்ந்து ஒரு குழுவாக அல்லது கழகமாக தமது நலன்களை பாதுகாக்க, முன்னெடுக்க, வெளிப்படுத்துவற்கான உரிமை ஆகும். இது பல அனைத்துலக மனித உரிமைக் கருவிகளிலும், நாடுகளின் அரசமைப்புச் சட்டங்களிலும் முக்கிய கூறாக இடம்பெற்றுள்ளது.
பகுப்பு:மனித உரிமைகள்
எங்கள் குடும்பம் பெரிசு
எங்கள் குடும்பம் பெரிசு 1958 ஆம் ஆண்டு வெளியான இந்திய தமிழ்த் திரைப்படமாகும். இத்திரைப்படத்தில் பி. ஆர். பந்துலு, எம். வி. ராஜம்மா, ஜி. முத்துக்கிருஷ்ணன், சௌகார் ஜானகி, குலதெய்வம் ராஜகோபால், பி. சரோஜாதேவி ஆகியோர் முக்கிய பாத்திரங்களில் நடித்தனர். சிவாஜி கணேசன் கௌரவ வேடத்தில் தோன்றி நடித்தார்.
திரைக்கதை சுருக்கம்
ஒரு நேர்மையான ஆசிரியரின் வாழ்க்கைத் துன்பங்களை எடுத்துக் கூறுவதே இத்திரைப்படக் கதையாகும்.
இந்நிலையில் ரங்கண்ணா என்ற ஆசிரியர் அந்த ஊருக்கு மாற்றலாகி வருகிறார். அவர் பள்ளிக்குழந்தைகளைத் தன் குழந்தைகள் போலப் பாவித்து நன்றாகப் பாடம் சொல்லிக் கொடுப்பதுடன் நல்ல பழக்க வழக்கங்களையும் கற்றுக் கொடுக்கிறார். ஒரு நாள் வாசு என்ற பையன் ரங்கண்ணாவின் பேனாவைத் திருடுகிறான். அவனுக்கு நல்ல புத்தி சொல்லி பேனாவை அவனுக்கே கொடுத்துவிடுகிறார் ரங்கண்ணா. பிரெசிடென்ட் நாகப்பனின் தவறான நடவடிக்கைகளைக்கண்டு அவரை ரங்கண்ணா கண்டிக்கிறார். இதனால் ஆத்திரமுற்ற நாகப்பன் ரங்கண்ணாவின் வீட்டை தீ வைத்து எரித்து விடுகிறான். பள்ளி மாணவர்கள் சேர்ந்து ரங்கண்ணாவுக்கு வீடு கட்டிக் கொடுக்கிறார்கள்.
ஆரம்பப் பள்ளியை உயர் நிலைப் பள்ளியாக்க, குழந்தைகளை நடிக்க வைத்து ஒரு நாடகம் போட்டு பணம் திரட்டுகிறார் ரங்கண்ணா. அதை நாகப்பன் திருடி, தன் வீட்டில் வைக்க, அவனது மகள் ராதா அதனைக் கண்டு பணத்தை மீண்டும் ரங்கண்ணாவிடம் கொடுத்து விடுகிறாள். நாகப்பன் ராதாவின் மேல் கோபப்பட அங்கு வந்த கோலப்பன் சமாதானப்படுத்துகிறான். நாகப்பன் கோலப்பனைக் கத்தியால் குத்தி விடுகிறான். இதன் காரணமாக நாகப்பனுக்கு ஆறு ஆண்டுகள் சிறைத்தண்டனை கிடைக்கிறது.
ரங்கண்ணாவின் மகன் ரவி, சீதா என்ற பெண்ணையும் மற்றொரு மகன் கோபி, நாகப்பனின் மகள் ராதாவையும் திருமணம் செய்கின்றனர். மகள் கௌரியை திருமணம் செய்து கொடுத்த இடத்தில் வரதட்சணை பாக்கி, வீடு அடமானத்தில் இருக்கிறது. மகன்கள் வீட்டை மீட்க முன்வரவில்லை. முன்பு பேனா திருடிய வாசு இப்போது இன்ஸ்பெக்டர் உத்தியோகம் வகிக்கிறான். அவன் ரங்கண்ணாவின் வீட்டை மீட்டுக் கொடுக்கிறான்.
25 வருடம் வேலை பார்த்தபின் ஓய்வு பெறுகிறார் ரங்கண்ணா. வறுமையில் வாடுகிறார். அவர் ஒரு மகன் வீட்டிலும், அவர் மனைவி சீதாம்மா இன்னொரு மகன் வீட்டிலும் பிரிந்து வாழ்கின்றனர். இந்நிலையில் ரங்கண்ணா மீது திருட்டுக் குற்றம் சுமத்தப்பட்டு போலீசாரால் கைது செய்யப் படுகிறார். சீதாம்மா மருமகளால் தூற்றப்பட்டு வெளியேற்றப்படுகிறாள்.
நடிகர்கள்
பி. ஆர். பந்துலு ஜி. முத்துக்கிருஷ்ணன் குலதெய்வம் ராஜகோபால் கே. டி. சந்தானம் டிக்கி மாதவராவ் உதயகுமார் சூரியகுமார் சிவாஜி கணேசன் (கௌரவ தோற்றம்) எம். வி. ராஜம்மா சௌகார் ஜானகி பி. சரோஜாதேவி எஸ். விமலா டி. கே. புஷ்பவல்லி அன்னபூரணம்மா பேபி லட்சுமி பேபி கற்பகம்
தயாரிப்பு விபரம்
இத்திரைப்படம் ஒரே சமயத்தில் கன்னடத்தில் ஸ்கூல் மாஸ்டர் என்ற பெயரில் தயாரானது. பின்னர் பத்மினி பிக்சர்ஸ் தெலுங்கில் பதி பந்துலு என்ற பெயரில் டப்பிங் செய்யப்பட்டு வெளியானது. 1959 ஆம் ஆண்டு ஏ. எல். எஸ். புரொடக்சன்ஸ் ஸ்கூல் மாஸ்டர் என்ற பெயரில் இந்தியில் தயாரித்து வெளியிட்டனர். அதன் பின்னர் 1964 ஆம் ஆண்டு ஸ்கூல் மாஸ்டர் என்ற பெயரில் மலையாளத்தில் தயாரிக்கப்பட்டது. இதிலும் சிவாஜி கணேசன் கௌரவ நடிகராகத் தோன்றி நடித்தார். அவர் நடித்த முதலாவது மலையாளப் படம் இதுவே.
1973 ஆம் ஆண்டு பி. ஆர். பந்துலு ஸ்கூல் மாஸ்டர் என்ற பெயரில் ஒரு தமிழ்ப் படம் தயாரித்து வெளியிட்டார்.
லூயிசு அமிலங்களும் காரங்களும்
லூயிசு அமிலம் (Lewis acid) என்பது ஒரு வேதியியல் இனம் ஆகும். இது லூயிசு காரத்துடன் வினை புரிந்து லுாயிஸ் கூட்டுப்பொருளைத் தருகிறது. லூயிசு காரம் அல்லது வேறு இனங்கள் பகிரப்படாத இலத்திரன் இணையை லுாயிசு அமிலத்திற்கு வழங்கி லுாயிஸ் கூட்டுப்பொருளை உருவாக்குகிறது. உதாரணமாக OH− மற்றும் NH3 ஆகியவை லுாயிஸ் அமிலமாகும். ஏனெனில் இவை தனித்த இணை இலத்திரன்களை வழங்குகின்றன. உதாரணமாக Me3B மற்றும் NH3 இரண்டும் வினை புரிந்து Me3BNH3 உருவாகும் வினையில் Me3B லுாயிஸ் அமிலமாகவும் NH3 லுாயிஸ் காரமாகவும் செயல்படுகிறது. Me3BNH3 என்பது ஒரு லுாயிஸ் கூட்டுப்பொருளாகும்.
எளிய லுாயிஸ் அமிலம்
போரான் ட்ரைஅலைடு, ஆர்கனோபோரான்கள் ஆகியவை எளிய லுாயிசு அமிலத்திற்கு உதாரணமாக காட்டப்டுகிறது.
BF4−, BF3OMe2 ஆகியன போரான் ட்ரைஅலைடின் லூயிசு காரக் கூட்டுப்பொருட்கள் ஆகும்.
கூட்டு லுாயிஸ் அமிலம்
பல உலோக அணைவுச்சேர்மங்கள் லுாயிசு அமிலங்களாக செயல்படுகின்றன.
மேற்கோள்கள்
பகுப்பு:காடிகள் பகுப்பு:காரங்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
டி. கே. கபாலி
அரசியல் வாழ்க்கை
இவர் மைலாப்பூர், மந்தைவெளி ஆகிய பகுதிகளில் அரசியலில் ஆதிக்கம் செலுத்தி வந்தார். இவர் 1977 சட்டமன்றத் தேர்தலில் சென்னை மயிலாப்பூர் சட்டமன்றத் தொகுதியில் திராவிட முன்னேற்றக் கழகம் (திமுக) கட்சி சார்பாகப் போட்டியிட்டு வெற்றி பெற்றார். 1980 சட்டமன்றத் தேர்தலில் இதே தொகுதியில் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாகப் போட்டியிட்டு வெற்றி பெற்றார். இத்தேர்தலில் இவர் நாஞ்சில் கி. மனோகரனைத் தோற்கடித்தார்.
இறப்பு
2007ஆம் ஆண்டு டிசம்பர் 20ஆம் நாள் தன்னுடைய 78ஆம் வயதில் இவர் உயிர் நீத்தார். இவருக்கு ஆறு மகன்களும் இரண்டு மகள்களும் உள்ளனர்
சிரில் ரீட்
பகுப்பு:இந்தியத் துடுப்பாட்டக்காரர்கள் பகுப்பு:1906 பிறப்புகள் பகுப்பு:1991 இறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:தமிழ்நாடு துடுப்பாட்டக்காரர்கள் பகுப்பு:இங்கிலாந்துத் துடுப்பாட்டக்காரர்கள்
சங்கராபரணம் (திரைப்படம்)
சங்கராபரணம் 1979இல் வெளியான தெலுங்கு திரைப்படம். இதை கே. விஸ்வநாத் இயக்கியிருந்தார். சோமையாஜுலு, மஞ்சு பார்கவி, ராஜலட்சுமி, துளசி, சந்திரமோகன், அல்லு ராமலிங்கய்யா ஆகியோர் முதன்மை வேடங்களில் நடித்திருக்கின்றனர். கே. வி. மகாதேவன் இசையமைத்துள்ளார். பிரபல இயக்குநர் பாலு மகேந்திரா ஒளிப்பதிவாளராகப் பணியாற்றினார். இத்திரைப்படம் தமிழில் மொழிபெயர்க்கப்பட்டு வெளியாகவுள்ளது. இந்த படத்திற்கு தேசிய விருதும், நந்தி விருதும் வழங்கப்பட்டன.தமிழில் இதன் பாடல்களை ராஜேஷ் மலர்வண்ணன் எழுதியுள்ளார்.
வெளியிணைப்புகள்
பகுப்பு:1979 திரைப்படங்கள் பகுப்பு:நந்தி விருதுகள் பகுப்பு:1979 தெலுங்குத் திரைப்படங்கள் பகுப்பு:கே. வி. மகாதேவன் இசையமைத்த தெலுங்குத் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
போர்பந்தர் இராச்சியம்
போர்பந்தர் இராச்சியம் (Porbandar State) பிரித்தானிய இந்தியாவின் கீழிருந்த சுதேச சமஸ்தானங்களில்  ஒன்றாகும். இதன் தலைநகரம் போர்பந்தர் நகரம் ஆகும். இது தற்கால குஜராத் மாநிலத்தின் சௌராட்டிரா தீபகற்பத்தில், அரபுக் கடலை ஒட்டி அமைந்திருந்தது. இது பிரித்தானிய கத்தியவார் முகமையின் கீழ் இருந்தது.
போர்பந்தர் இராச்சியத்தின் பரப்பளவு 1663 km2 ஆகும். இது 1921-இல் 106 கிராமங்களையும், ஒரு இலட்சத்திற்கும் மேற்பட்ட மக்கள்தொகையும், ஆண்டு வருமானம் ரூபாய் 21 இலட்சம் கொண்டிருந்தது.
வரலாறு
1193-ஆம் ஆண்டில் போர்பந்தர் இராச்சியமானது இராஜபுத்திர குலத்தின் ஜேத்வா வம்சத்தினரால் நிறுவப்பட்டது. 1307-இல் இதன் பெயர் ரண்பூர் இராச்சியம் என மாற்றப்பட்டது. மீண்டும் 1574-இல் இதற்கு மீண்டும் சாயா இராச்சியம் எனப்பெயரிடப்பட்டது. இறுதியாக 1785-ஆம் ஆண்டில் மீண்டும் போர்பந்தர் இராச்சியம் எனப்பெயரிடப்பட்டது. 5 டிசம்பர் 1809 அன்று பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற போர்பந்தர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இந்த இராச்சியம் 1886 மற்றும் 15 செப்டம்பர் 1900-ஆண்டுகளில் பம்பாய் மாகாணத்தின் நிர்வாகத்தில், கத்தியவார் முகமையின் கீழ் சென்றது. 1888-ஆம் ஆண்டில் போர்பந்தர் இராச்சியத்தின் குற்றகலப் பாதை கொண்ட இரயில்வே இருப்புப்பாதை தொடங்கப்பட்டது.
வெளி இணைப்புகள்
பகுப்பு:இந்தியாவின் மன்னராட்சிகள் பகுப்பு:போர்பந்தர் மாவட்டம் பகுப்பு:குசராத் வரலாறு பகுப்பு:கத்தியவார் முகமை பகுப்பு:சௌராட்டிர தீபகற்பம்
இந்திய எழுத்தாளர்கள் பட்டியல்
இந்தியாவிலுள்ள அல்லது இந்தியாவைச் சேர்ந்த எழுத்தாளர்கள் பட்டியல்
இவற்றையும் பார்க்க
பகுப்பு:இந்திய எழுத்தாளர்கள் பட்டியல்கள்
எசு. திவ்யதர்சினி
'''எசு. திவ்யதர்சினி' (S. Divyadarshini'') 2011 ஆம் ஆண்டு தொகுதியைச் சேர்ந்த இந்திய ஆட்சிப்பணி அலுவலர் ஆவார். 2010 ஆம் ஆண்டு நடைபெற்ற அகில இந்திய ஆட்சிப் பணி தேர்வுகளில் தன்னுடைய 24 ஆவது வயதில் வெற்றி பெற்று தேசிய அளவில் முதலிடம் பெற்றார். முதல் முயற்சியில் வெற்றி பெற இயலாவிட்டாலும் அதன் பின்னர் ஓராண்டு காலம் கடுமையாக உழைத்து இரண்டாவது முயற்சியில் திவ்யதர்சினி இந்த வெற்றியை ஈட்டினார். 2012-13 ஆம் ஆண்டில் கோயம்புத்தூர் உதவி ஆட்சியராகப் பொறுப்பேற்று தனது ஆட்சிப் பணியை தொடங்கினார்.
2013-15 ஆம் ஆண்டுக் காலத்தில் நாகப்பட்டினம் மாவட்டத்தில் உள்ள மயிலாடுதுறையில் சார் ஆட்சியராகப் பணிபுரிந்தார். பின்னர் திருச்சி ஆட்சியராக இருந்த எசு.பி.கார்த்திகாவுக்கு பதிலாக இவர் மாவட்ட ஆட்சித்தலைவராக நியமிக்கப்பட்டார். மிகவும் எளிமையான தோற்றம், நேர்மையான அணுகுமுறை ஆகியவற்றால் மிக குறுகிய காலத்தில் மக்களிடம் நற்பெயர் பெற்று தொடர்ந்து பணிபுரிந்து வருகிறார். துணை உள்துறை செயலாளராகவும், பொதுப்பணித்துறை செயலாளராகவும் பதவி வகித்துள்ளார். புதிதாக உருவாக்கப்பட்ட ராணிப்பேட்டை மாவட்டத்தின் முதல் மாவட்ட ஆட்சியராகவும் இவர் நியமிக்கப்பட்டார். தருமபுரி மாவட்டத்தின் 44-ஆவது ஆட்சியராக 19.05.2021 அன்று எசு.திவ்யதர்சினி பொறுப்பேற்றார். தற்போது தமிழ்நாடு மகளிர் மேம்பாட்டு ஆணையத்தின் நிர்வாக இயக்குநராகப் பணிபுரிந்து வருகிறார்.
வாழ்க்கைக் குறிப்பு
திவ்யதர்சினி சென்னையில் பிறந்து வளர்ந்தார். தந்தை வி சண்முகம் ஒரு தனியார் ஆலோசகராகவும், தாய் எசு பத்மாவதி ஒரு இல்லத்தரசியாகவும் உள்ளனர். பெங்களூரில் வேலை செய்யும் பிரியதர்சினி என்றொரு அக்காவும் கோகுல்நாத் என்ற ஒரு தம்பியும் சேர்ந்தது திவ்யதர்சினியின் குடும்பமாகும். நடுவண் இடைநிலைக் கல்வி வாரியம் நடத்தும் 10 ஆம் வகுப்புத் தேர்வில் 74% மதிப்பெண்களையும், 12ஆம் வகுப்பில் 86% மதிப்பெண்களையும் பெற்று தேர்ச்சி பெற்றார். பிறகு சென்னையில் உள்ள டாக்டர் அம்பேத்கர் சட்டப் பல்கலைக்கழகத்தில் சட்டம் படித்தார்.
மேற்கோள்கள்
பகுப்பு:இந்திய ஆட்சிப் பணி அலுவலர்கள்
வெங்கத்தான்குடி ஊராட்சி
வெங்கத்தான்குடி ஊராட்சி (Vengathankudi Gram Panchayat), தமிழ்நாட்டின் திருவாரூர் மாவட்டத்தில் உள்ள கோட்டூர் வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1313 ஆகும். இவர்களில் பெண்கள் 659 பேரும் ஆண்கள் 654 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஊர்காவற்றுறை பிரதேச சபை
ஊர்காவற்றுறை பிரதேச சபை (Kayts Divisional Council) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். ஊர்காவற்றுறை பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இது இரண்டு தீவுகளை முழுமையாகவும் ஒரு தீவைப் பகுதியாகவும் உள்ளடக்கியிருப்பதால் பெரும்பாலும் இது கடலினால் சூழப்பட்டுள்ளது. கிழக்கில் மட்டும் வேலணைப் பிரதேச சபையுடன் பொது எல்லையைக் கொண்டுள்ளது. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, ஊர்காவற்றுறை பிரதேச சபைக்கு 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 13 உறுப்பினர்கள் தேர்ந்தெடுக்கப்படுகின்றனர்.
1998 உள்ளூராட்சித் தேர்தல்
29 சனவரி 1998 இல் இடம்பெற்ற உள்ளூராட்சித் தேர்தல் முடிவுகள்:
2011 உள்ளூராட்சித் தேர்தல்
22 யூலை 2011 இல் இடம்பெற்ற உள்ளூராட்சித் தேர்தல் முடிவுகள்:
2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:
மேற்கோள்கள்
பகுப்பு:யாழ்ப்பாண மாவட்டப் பிரதேச சபைகள்
அரகாசனஹள்ளி ஊராட்சி
அரகாசனஹள்ளி ஊராட்சி (Arakasanahalli Gram Panchayat), தமிழ்நாட்டின் தர்மபுரி மாவட்டத்தில் உள்ள பென்னாகரம் வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3640 ஆகும். இவர்களில் பெண்கள் 1682 பேரும் ஆண்கள் 1958 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரோலுகுண்டா
இந்த மண்டலம் ஆந்திரப் பிரதேசத்தின் விசாகப்பட்டினம் மாவட்டத்தில் உள்ள 43 மண்டலங்களில் ஒன்று.
ஆட்சி
இந்த மண்டலத்தின் எண் 18. இது ஆந்திர சட்டமன்றத்திற்கு சோடவரம் சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:விசாகப்பட்டினம் மாவட்டம்
வான்கூவர் தீவு
வான்கூவர் தீவு கனடாவின் கரையோரத்தின் அருகில், வடகிழக்கு பசிபிக் பெருங்கடலில் உள்ளது. இது கனடாவின் மாகாணமாகிய பிரிட்டிஷ் கொலம்பியாவின் ஒரு பகுதியாகும். வான்கூவர் தீவு 460 கிலோமீட்டர் (290 மைல்) நீளமும், அதன் அகலமான பகுதியில் 100 கிமீ (62 மைல்) அகலமும் மற்றும் 32,134 கிமீ 2 (12,407 சதுர மைல்) பரப்பளவில் உள்ளது. இது வட அமெரிக்காவின் மேற்கு கடற்கரையில் மிகப்பெரிய தீவு ஆகும். இந்த பகுதி தான் கனடாவின் வெப்பமான காலநிலைகளை கொண்டுள்ளது. வான்கூவர் தீவின் மக்கள் தொகை 2016 ஆம் ஆண்டு கணக்கெடுப்பின் படி 799,400 ஆக இருந்தது. இந்த மக்கள்தொகையில் கிட்டத்தட்டப் பாதி மக்கள் (367,770) உயரிய விக்டோரியாவின் பெருநகரப் பகுதியில் வாழ்கின்றனர்.வான்கூவர் தீவில் குறிப்பிடத்தக்க பிற நகரங்கள் : அல்பெர்னி துறைமுகம், பார்க்ஸ்வில்லே, கோர்டர்னே, நனைமோ மற்றும் கேம்ப்பேல் நதி. பிரிட்டிஷ் கொலம்பியாவின் தலைநகரான விக்டோரியா, வான்கூவர் தீவில் அமைந்துள்ளது. ஆனால் மாகாணத்தின் மிகப்பெரிய நகரமான வான்கூவர் இத்திவுனில் இல்லை. வான்கூவர் நகரமானது வட அமெரிக்க நிலப்பரப்பில் உள்ளது. இந்நகரம் ஜார்ஜியாவின் ஜலசந்தி அருகே உள்ளது. வான்கூவர் தீவு ஆயிரக்கணக்கான ஆண்டுகளாக பல உள்நாட்டு மக்களுக்கு தாயகமாக உள்ளது.
18 ஆம் நூற்றாண்டின் பிற்பகுதியில் வான்கூவர் தீவு, பிரிட்டிஷ் மற்றும் ஸ்பானிஷ் நாடுகளால் ஆய்வு செய்யப்பட்டது. இந்த தீவு பிரிட்டிஷ் கடற்படை தலைவரான ஜார்ஜ் வான்கூவரின் பெயரைக் கொண்டு பெயரிடப்பட்டது. 1791 மற்றும் 1794 ஆம் ஆண்டுகளுக்கு இடையே பசிபிக் வடமேற்கு கரையோரத்தை ஆய்வு செய்த ஜார்ஜ் வான்கூவரின் பெயரிடப்பட்ட பல வட அமெரிக்க இடங்களில் இத்தீவும் ஒன்றாகும்.வான்கூவர் தீவு உலகின் 43 வது பெரிய தீவாகும். கனடாவின் மிகப்பெரிய தீவுகளில் இது 11 ஆவது மிகப்பெரிய தீவாக உள்ளது. மான்ட்ரியல் தீவுக்குப் பிறகு இது கனடாவின் இரண்டாவது மிக அதிக மக்கள் தொகை கொண்ட தீவாகவும் வான்கூவர் தீவு உள்ளது.
மக்கள்தொகை
வான்கூவர் தீவின் மக்கள் தொகை 2016 ஆம் ஆண்டு கணக்கெடுப்பின் படி 799,400 ஆக இருந்தது. இந்த மக்கள்தொகையில் கிட்டத்தட்டப் பாதி மக்கள் (367,770) உயரிய விக்டோரியாவின் பெருநகரப் பகுதியில் வாழ்கின்றனர்.
நிலவியல்
வான்கூவர் தீவு பிரிட்டிஷ் கொலம்பியா மாகாணத்தின் தென்மேற்கு மூலையில் அமைந்துள்ளது.இத்தீவின் மிகப்பெரிய நிலப்பரப்பை வான்கூவர் தீவின் மலைத்தொடர்கள் ஆக்கிரமித்துள்ளன. இது வான்கூவர் தீவை ஈரப்பதமான மற்றும் கரடுமுரடான மேற்கு கரையோரமாகவும், வறண்ட கிழக்கு கரையோரமாகவும் பிரிக்கிறது. கோல்டன் ஹின்டே எனப்படும் மலை இத்தீவின் மிக உயரமான மலையாக உள்ளது. இது 2,195 மீட்டர் (7,201 அடி) உயரம் கொண்டது.
நதிகள்
வான்கூவர் தீவில் பல ஆறுகள் உள்ளன. அவற்றில் சில சிறிய நதியாக இருந்தாலும் அதிதமான கொள்ளலவு கொண்டுள்ளது.மேலும் குறிப்பிடத்தக்க ஆறுகளில் அல்பெர்னி பள்ளத்தாக்கில் உள்ள சோமஸ் நதி, வடக்கு தீவு பகுதியில் உள்ள நம்ப்க்கிஷ் நதி, நானைமோவின் ஆங்கிலேயன் நதி மற்றும் காவிச்சன் நதி ஆகியவை மிக முக்கியமானவை ஆகும்.
தொழில்நுட்பம்
வான்கூவர் தீவின் மிகப் பெரிய நகரமான விக்டோரியாவில், குறிப்பிடத்தக்க தகவல் தொழில்நுட்பம் மற்றும் தொழில்நுட்பத் தொழில் துறை ஆகியவை உள்ளன. விக்டோரியாவின் மேம்பட்ட தொழில்நுட்ப மன்றத்தின் வலைத்தளத்தின்படி, விக்டோரியா பகுதியில் 800 க்கும் அதிகமான தொழில்நுட்ப நிறுவனங்கள் செயல்பட்டு வருகின்றன. இவற்றால் வரும் மொத்த வருடாந்திர வருமானம் 1.95 பில்லியன் டாலர்கள். அதி வேக இணையதள சேவை ஷா தொடர்புமையம், டெலஸ் மற்றும் அவர்களது சொந்த வலைபின்னல்களுடன் பல்வேறு உள்ளூர் வழங்குநர்கள் மூலம் இத்தீவுக்கு வழங்கப்படுகிறது. கம்பியில்லாத இணைய சேவை இணைப்புகளை வான்கூவர் தீவு முழுவதும் காணலாம்.
மீன்பிடித் தொழில்
மீன்பிடித்தல் வான்கூவர் தீவில் உள்ள பலரின் வாழ்க்கையில் ஒரு பெரிய பாத்திரத்தை வகிக்கிறது. கடலோர மீன் பண்ணைகள் ஆண்டுதோறும் பல டன் பசிபிக் சால்மன் மீன்களை உற்பத்தி செய்கின்றன.
கல்வி
வான்கூவர் தீவு ஒரு சில பல்கலைக்கழகங்கள், பல கல்லூரிகள், வர்த்தக-பள்ளிகள், நூற்றுக்கணக்கான பொதுப் பள்ளிகள் மற்றும் சில தனியார் பள்ளிகளைக் கொண்டுள்ளது.
வண்டிச்சக்கரம்
வண்டிச்சக்கரம்1979 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சிவகுமார், சரிதா மற்றும் பலரும் நடித்துள்ளனர். சாராயக் கடையில் சிலுக்கு என்ற பாத்திரத்தில் ஸ்மிதா நடித்தார். இப்பட்டப்பெயருடனேயே பின்னால் அறியப்பட்டார். சில்க் ஸ்மிதா என்ற அடைமொழியை இவருக்கு தந்தவர் இப்படத்தின் கதாசிரியர் வினு சக்ரவர்த்தி. . இது சிலுக்கு ஸ்மிதாவிற்கு முதல் படமாகும். இப்படத்தில் நடித்ததற்காக சிவகுமாருக்கும் சரிதாவிற்கும் பிலிம் பேர் விருது கிடைத்தது.
தயாரிப்பு
வினு சக்ரவர்த்தி 1976 ஆம் ஆண்டில் வண்டிச்சக்கரத்தின் கதையை எழுதினார். ஆனால் தயாரிப்பு 1979 இல் மட்டுமே தொடங்கியது. இது சிவகுமாரின் 100 ஆவது படமாக கருதப்பட்டது. ஆனால் இறுதியில் அவரது 101 வது படமாக மாறியது. ரோசாப்பூ ரவிக்கைகாரி (1979) அவரது 100 ஆவது படமாக மாறியது. இந்தத் திரைப்படத்தில் சிவகுமார் ஒரு ரஃபியனை சித்தரிக்கிறார். அவர் தனது வாழ்க்கையின் அந்த நேரத்தில் சித்தரிக்கும் மென்மையான பாத்திரங்களிலிருந்து முற்றிலும் மாறுபட்டவர். இது விஜயலட்சுமியின் சிறப்புத் திரைப்பட அறிமுகமாகும். பின்னர் அவர் சில்க் ஸ்மிதா என அறியப்பட்டார்.
பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை புலமைப்பித்தன் இயற்றியிருந்தார்.
ஆதாரம்
பகுப்பு:1980 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:சரிதா நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:சில்க் ஸ்மிதா நடித்த திரைப்படங்கள்